A4-0305/98

Ψήφισμα επί της Ετήσιας Έκθεσης 1996 της Μονάδας Ναρκωτικών της EUROPOL (C4-0682/97)

Το Ευρωπαϊκό Κοινοβούλιο,

- έχοντας υπόψη την Πράξη του Συμβουλίου της 26ης Ιουλίου 1995 περί κατάρτισης της Σύμβασης που θεμελιώνεται στο άρθρο Κ.3 της Συνθήκης της Ευρωπαϊκής Ένωσης και που προβλέπει την ίδρυση ενός Ευρωπαϊκού Αστυνομικού Οργανισμού (Σύμβαση Europol) ((ΕΕ C 316 της 27.11.1995, σελ. 1.)),

- έχοντας υπόψη τα άρθρα Κ.1 σημείο 9, Κ.3 παράγραφος 2 και Κ.6 δεύτερο εδάφιο της Συνθήκης της Ευρωπαϊκής Ένωσης,

- έχοντας υπόψη τα προηγούμενα ψηφίσματά του της 22ας Ιανουαρίου 1993 ((ΕΕ C 42 της 15.2.1993, σελ. 250.)) για τη δημιουργία της Europol, της 19ης Μαΐου 1995 ((ΕΕ C 151 της 19.6.1995, σελ. 376.)) για τη Σύμβαση Europol, της 14ης Μαρτίου 1996 ((ΕΕ C 96 της 1.4.1996, σελ. 288.)) για την Europol,

- έχοντας υπόψη τις κοινές δράσεις της 10ης Μαρτίου 1995 ((ΕΕ L 62 της 20.3.1995, σελ. 1)) και της 16ης Δεκεμβρίου 1996 ((ΕΕ L 342 της 31.12.1996, σελ. 4.)) σχετικά με τη Μονάδα Ναρκωτικών της Europol (ΜΝΕ),

- έχοντας υπόψη τις αποφάσεις που ενέκριναν τα Συμβούλια Υπουργών Δικαιοσύνης και Εσωτερικών της 19ης Μαρτίου και της 28ης και 29ης Μαΐου 1998,

- έχοντας υπόψη την ετήσια έκθεση 1996 της Μονάδας Ναρκωτικών της Europol (C4-0682/97),

- έχοντας μεταβιβάσει, κατ' εφαρμογή του άρθρου 52 του Κανονισμού του, την εξουσία λήψης απόφασης στην Επιτροπή Πολιτικών Ελευθεριών και Εσωτερικών Υποθέσεων,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0305/98),

A. λαμβάνοντας υπόψη ότι, σ' ένα δημοκρατικό κράτος δικαίου, οι θεμελιώδεις ελευθερίες των πολιτών απειλούνται όλο και πιο πολύ από την εγκληματικότητα, και ειδικότερα από το σε διεθνές επίπεδο οργανωμένο έγκλημα,

B. λαμβάνοντας ταυτοχρόνως υπόψη ότι οι θεμελιώδεις ελευθερίες των πολιτών απειλούνται όλο και πιο πολύ από τη διάβρωση των νομικών εγγυήσεων και την ανεξέλεγκτη πρακτική της μηχανοργάνωσης φακέλων δεδομένων με στοιχεία προσωπικού χαρακτήρα, ενώ δεν υπάρχουν δεσμευτικές νομοθετικές ρυθμίσεις για την προστασία της ιδιωτικής ζωής,

Γ. λαμβάνοντας υπόψη ότι το σε ευρωπαϊκή κλίμακα οργανωμένο έγκλημα μπορεί να αντιμετωπισθεί αποτελεσματικά με την κοινή δράση των δυνάμεων της ευρωπαϊκής αστυνομίας,

Δ. λαμβάνοντας υπόψη ότι η μελλοντική δράση της Europol και η παρούσα δράση της Μονάδας Ναρκωτικών της Europol εγγράφονται στο πλαίσιο των κυριότερων πτυχών της δράσης της Ένωσης, όπως αυτή καθορίζεται στο άρθρο Ι.6 δεύτερο εδάφιο της Συνθήκης της Ευρωπαϊκής Ένωσης και στο άρθρο Κ.11 της Συνθήκης του Άμστερνταμ,

Ε. πεπεισμένο ότι, στο μέλλον, θα πρέπει να εκχωρηθούν στην Europol πραγματικές εξουσίες διενέργειας ερευνών και καθεστώς επιχειρησιακού οργάνου, μέσα σε ένα καλά καθορισμένο πλαίσιο,

ΣΤ. λαμβάνοντας υπόψη ότι, μέσω υπουργικής συμφωνίας, η Μονάδα Ναρκωτικών της Europol, ως προπομπός του Ευρωπαϊκού Αστυνομικού Οργανισμού, λειτουργεί ήδη από τις 3 Ιανουαρίου 1994,

Ζ. λαμβάνοντας υπόψη ότι το πεδίο δραστηριοτήτων της Μονάδας Ναρκωτικών της Europol έχει ήδη διευρυνθεί δυο φορές,

Η. λαμβάνοντας υπόψη ότι επίκειται η έναρξη ισχύος της Σύμβασης Europol και της Συνθήκης του Άμστερνταμ,

1. εκτιμά ότι η ετήσια έκθεση 1996 της Μονάδας Ναρκωτικών της Europol δεν αποτελεί, αυτή καθαυτή, έγγραφο δυνάμενο να υποβληθεί στο δημοκρατικό έλεγχο του Ευρωπαϊκού Κοινοβουλίου, ούτε καν να χρησιμεύσει στη σωστή ενημέρωσή του[semigr ]

2. επιβεβαιώνει τα αιτήματα που διατύπωσε στο προαναφερθέν ψήφισμά του της 14ης Μαρτίου 1996 σχετικά με τη Europol (έκθεση Nassauer), ιδίως όσον αφορά τις εξουσίες που παρέχονται στο Ευρωπαϊκό Δικαστήριο να εκδίδει προδικαστικές αποφάσεις σε ό,τι αφορά την προστασία των προσωπικών δεδομένων, την προστασία της ιδιωτικής ζωής, και τον κοινοβουλευτικό έλεγχο[semigr ]

3. καλεί, συνεπώς, το Συμβούλιο να προχωρήσει χωρίς καθυστέρηση στην εκπόνηση ενός πρωτοκόλλου της Σύμβασης Europol με το οποίο να αναγνωρίζεται σαφώς η αρμοδιότητα του Ευρωπαϊκού Δικαστηρίου να εκδίδει προδικαστικές αποφάσεις και να του παρέχονται οι εξουσίες για τον αποτελεσματικό έλεγχο του Ευρωπαϊκού Κοινοβουλίου και των εθνικών κοινοβουλίων[semigr ]

4. θεωρεί ότι το πρωτόκολλο σχετικά με τα προνόμια και τις ασυλίες του προσωπικού της Europol παρέχει στους τελευταίους δικαιώματα ασυλίας που δεν απολάβει καμία άλλη αστυνομική δύναμη κράτους μέλους, πράγμα που καθιστά εξαιρετικά δύσκολο τον νομικό έλεγχο της Ευρωπαϊκής Αστυνομικής Υπηρεσίας, δοθέντος μάλιστα ότι μόνο ο διευθυντής της Europol έχει την εξουσία να προβαίνει σε άρση της ασυλίας των μελών της Europol[semigr ]

5. καλεί το Συμβούλιο να εγκρίνει τα μέτρα που είναι απαραίτητα για να μπορέσει η Europol να αρχίσει την άσκηση των αρμοδιοτήτων της σε ό,τι αφορά την καταπολέμηση της τρομοκρατίας από 1ης Ιανουαρίου 1999[semigr ]

6. καλεί τα κράτη μέλη να αναστείλλουν, τουλάχιστον βραχυπρόθεσμα και μεσοπρόθεσμα, τα σχέδια διεύρυνσης της εντολής της Europol και να προωθήσουν τα καθήκοντα εκείνα που μπορούν να θεωρηθούν ως ουσιώδη, όπως είναι π.χ. η ανταλλαγή πληροφοριών και οι πραγματογνωμοσύνες, η υποστήριξη των ερευνών, η ανάλυση και η κατάρτιση στους εξής τομείς:

- παράνομη διακίνηση και παραγωγή ναρκωτικών (σε σχέση επίσης με την εγκληματικότητα που προκύπτει από τις δραστηριότητες αυτές)[semigr ]

- παράνομη μετανάστευση[semigr ]

- παράνομη διακίνηση αυτοκινήτων[semigr ]

- ξέπλυμα χρήματος[semigr ]

- καταπολέμηση της τρομοκρατίας[semigr ]

7. καλεί τα κράτη μέλη και τα όργανα της Μονάδας Ναρκωτικών της Europol να εντείνουν την προπαρασκευή της έναρξης ισχύος της Σύμβασης Europol, υπό την έννοια του νέου επαγγελματικού πνεύματος που είναι πλέον απαραίτητο να έχουν οι εκπρόσωποι όλων των δυνάμεων που είναι επιφορτισμένες με την εφαρμογή του νόμου και τον αγώνα κατά του εγκλήματος[semigr ] ζητεί, σ' αυτό το πλαίσιο, να γίνουν στα κράτη μέλη τα κατάλληλα προγράμματα επιμόρφωσης, να προαχθεί μια καλύτερη γνώση περί της ΜΝΕ και των στόχων της και να τεθούν στη διάθεση των αστυνομικών δυνάμεων των κρατών μελών νέοι μηχανισμοί και εξοπλισμοί, ανάλογοι του επιπέδου ανάπτυξης του εγκλήματος, τέλος δε να τελειοποιηθεί ο τομέας της εγκληματολογικής ανάλυσης[semigr ]

8. καλεί τα κράτη μέλη, μέσα σε ένα πνεύμα τέλειας νομιμοφροσύνης, να πάψουν να αντιτίθενται στη μεταβίβαση, υπέρ της Europol, διαφόρων επιχειρησιακών καθηκόντων αστυνομικού συντονισμού, δεδομένου ότι η μεταβίβαση αυτή θα γίνει με απόλυτο σεβασμό της αρχής της επικουρικότητας, η δε έμπρακτη υλοποίηση των προτάσεων της Europol θα αποτελεί ευθύνη των εθνικών αρχών[semigr ]

9. καλεί τα κράτη μέλη και τα όργανα της μεν Μονάδας Ναρκωτικών της Europol σήμερα, της δε Europol αύριο, να επιδιώξουν ως στόχο την πλήρη και λεπτομερή ενημέρωση του Ευρωπαϊκού Κοινοβουλίου[semigr ] σ' αυτό το πλαίσιο, θα πρέπει να γίνουν δεκτές, ως θέμα αρχής, οι τακτικές συναντήσεις των υπευθύνων της Europol με τα αρμόδια όργανα του Ευρωπαϊκού Κοινοβουλίου.

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών.